| Äänikortin ajurin päivittäminen

Äänikortin ajurin päivittäminen Ennen kuin päivität äänikorttisi ajurin sinun tulee määrittää äänikorttisi tyyppi. Tarvitsemasi tiedot löytyvät Directx-diagnostiikkaohjelmasta. Käynnistä DirectX-diagnostiikkaohjelma ja määritä äänikorttisi seuraavasti: 1. Napsauta Windowsin tehtäväpalkin Käynnistä-painiketta. 2. Napsauta vaihtoehtoa Suorita… 3. Kirjoita valintaikkunaan DXDIAG. 4. Napsauta OK-painiketta. DirectX-diagnostiikkaohjelma käynnistyy. 5. Napsauta vasemmalla hiiren painikkeella äänilaitteita merkitsevää Ääni (Sound)-välilehteä. Laitteisto on määritetty vasemman yläkulman kohdassa Laite (Device). Äänikortin tyyppi löytyy kohdasta Name. Välilehden oikean yläkulman kohdasta Ohjaimet (Drivers) löydät ajurin numeron, joka kannattaa merkitä ylös. Äänikorttien valmistajilla on omat Internet-sivunsa, jotka löydät helposti etsimällä Internet-hakukoneella omaa äänikorttiasi. Löydettyäsi valmistajan Internet-sivut, etsi niiltä ajurien lataussivua, joka on yleensä merkitty sanoilla Download driver. Päivitä sitten ajuri noudattaen sivuilta löytyviä latausohjeita. Usein valmistaja ilmoittaa sivuilla uusimman ajurinsa numeron. Tarkista tarvitsetko uutta ajuria vertaamalla uusimman ajurin numeroa oman ajurisi numeroon.