| Sådan opdateres din skærmkortdriver

Sådan opdateres din skærmkortdriver For at opdatere driveren til dit skærmkort, skal du først bestemme hvilken type skærmkort du har. Du kan finde information om dette i Diagnosticeringsværktøjet til DirectX panelet. For at køre diagnosticeringsværktøjet og bestemme den type skærmkort du har, skal du følge nedenstående trin: 1. Klik på ”start” knappen i din Windows proceslinje. 2. Klik på muligheden ”kør”. 3. Indtast DXDIAG i den boks der kommer frem 4. Klik på "ok". Diagnosticeringsværktøjet til DirectX kommer nu frem på din skærm. 5. Venstreklik på fanen ”Skærm”. Under denne fane vil du se et område med navnet ”Enhed” øverst til venstre i panelet. Dit skærmkort er vist i dette afsnit under ”navn”. Endvidere vil der til højre være driverens versionsnummer – notér dette. Alle skærmkortproducenter har forskellige websites og en hurtig søgning efter navnet på dit skærmkort på internettet bør bringe dig videre til deres site. Når du er kommet dertil, skal du finde et ”download driver” område og følge vejledningen der er på websiden for opdatering af din skærmkortdriver. Producenten kan have angivet det seneste driver versionsnummer – se på dette i forhold til det du har, og se om det overhovedet er nødvendigt at downloade en ny driver.