| Oppdatere grafikkdriveren

Oppdatere grafikkdriveren Når du skal oppdatere driveren til grafikkortet, er det viktig å først finne ut hva slags grafikkort du har. Dette finner du med DirectX-diagnoseverktøy. Du kjører DirectX-diagnoseverktøy på følgende måte: 1. Klikk på Start-knappen nederst til venstre i Windows. 2. Klikk på Kjør... 3. Skriv inn dxdiag i boksen som kommer frem. 4. Klikk på OK. DirectX-diagnoseverktøy kommer frem på skjermen. 5. Venstreklikk på Skjerm-fliken. Nå ser du et område som heter Enhet øverst til venstre. Grafikkortet ditt er beskrevet under Navn. Til høyre vises versjonen av driveren som brukes – merk deg dette. Alle produsenter av grafikkort har egne nettsider, og hvis du søker på navnet på grafikkortet ditt finner du disse sidene. Når du har funnet dem, ser du etter en link som heter “download driver” eller noe liknende. Så følger du stegene på nettsiden for å oppdatere skjermdriveren. Siden beskriver hva som er den nyeste versjonen av driveren til kortet ditt – sjekk om dette er den samme som den du bruker, hvis ikke må du laste ned og installere en ny.