| Taustaohjelmien sulkeminen - Win 2000/XP - 98/ME

Win 2000/XP Parhaan tuloksen saadaksesi, sulje suurin osa ohjelmista ennen kuin asennat tai käynnistät pelin. Taustaohjelmat voit sulkea noudattamalla alta löytyviä ohjeita: - Paina Ctrl- ja Alt-näppäimet pohjaan. - Paina Delete-näppäintä yhden kerran. Esiin tulee Windowsin suojausikkuna. Napsauta painiketta Tehtävienhallinta. Esiin tulee Windowsin tehtävienhallintaruutu. Ruudulla on kolme tärkeää välilehteä: Sovellukset, Prosessit ja Suorituskyky. Napsauta auki Sovellukset-välilehti ja sulje ohjelmat napsauttamalla ohjelmaa ja sitten Lopeta tehtävä -painiketta. Toista toimenpide jokaisen ohjelman kohdalla. Kun olet sulkenut kaikki ohjelmat, napsauta esiin Prosessit-välilehti. Merkitse prosessi napsauttamalla sitä hiiren painikkeella ja sulje se sitten napsauttamalla Lopeta prosessi -painiketta. Sulje kaikki prosessit, joita ei ole lueteltu alla olevassa listassa. Huom! Älä sulje mitään alla olevista ohjelmista. Järjestelmän vapaaprosessi System winlogon.exe services.exe svchost.exe spoolsv.exe csrss.exe hidserv.exe MSTask.exe WinMgmt.exe taskmgr.exe IEXPLORE.EXE Explorer.EXE Kun olet sulkenut kaikki sovellukset ja prosessit yllä mainitulla tavalla, järjestelmäsi on vapaa taustaohjelmista, jotka saattavat vaikeuttaa pelin toimintaa. Win 98/ME Parhaan tuloksen saadaksesi, sulje suurin osa ohjelmista ennen kuin asennat tai käynnistät pelin. Taustaohjelmat voit sulkea noudattamalla alta löytyviä ohjeita: - Paina Ctrl- ja Alt-näppäimet pohjaan. - Paina Delete-näppäintä yhden kerran. Esiin tulee Sulje ohjelma -ikkuna. Sulje kaikki muut paitsi ohjelmat Explorer ja Systray. Voit sulkea sovellukset seuraavasti: - Valitse sovellus napsauttamalla sitä vasemmalla hiiren painikkeella. - Napsauta Lopeta tehtävä -painiketta. Painikkeen painallus sulkee Sulje ohjelma -ikkunan. Avaa Sulje ohjelma -ikkuna uudelleen yllä mainitulla tavalla ja sulje muut ohjelmat. Muista, ettet saa sulkea ohjelmia EXPLORER ja SYSTRAY. Näiden ohjelmien sulkeminen vaikuttaa käyttöjärjestelmän toimintaan ja saattaa aiheuttaa tietokoneen uudelleenkäynnistymisen. Jos tietokone käynnistetään uudelleen, täytyy kaikki aiemmin suljetut ohjelmat sulkea uudelleen.